ભારતીય રાજદૂત અજીત કુમારે આગળ કહ્યું કે, આતંકવાદ એ માનવાધિકારનો ઘોર દુરૂપયોગ છે, તમામ સભ્યો એક દેશની આ મોટી વિડંબણા સમજી શકે છે, જેણે માનવાધિકારોની આડમાં રહી આતંકવાદનું વૈશ્વિક કેન્દ્ર હોવાની પ્રતિષ્ઠા મેળવી છે. ઉલ્લેખનીય છે કે, ઉરી અને પઠાનકોટના આતંકી હુમલાઓ બાદથી ભારત અને પાકિસ્તાનના સંબંધો વધુ તંગ બન્યા છે. ગત વર્ષે સપ્ટેમ્બરમાં ભારતીય સેનાએ પીઓકે માં ઘુસીને સર્જિકલ સ્ટ્રાઇક કરી હતી. જેમાં અનેક આંતકી સંગઠનો નાશ પામ્યા. તો સામે ગત વર્ષે સીમા પાર સિઝફાયરનું ઉલ્લંઘન કરવાના 151 કિસ્સા સામે આવ્યા હતા.